proxectonos/corpus_dominio_legal_administrativo_tmp huggingface dataset:
RESOLUCIÓN do 28 de decembro de 2007, da Dirección Xeral de Ordenación e Innovación Educativa, pola que se conceden os premios a proxectos de innovación educativa en valores democráticos no marco do Plan Valora 2007-2009, convocados ao abeiro da Orde conxunta do 18 de outubro de 2007, da Consellería de Educación e Ordenación Universitaria, da Vicepresidencia da Igualdade e do Benestar, da Consellería de Política Territorial, Obras Públicas e Transportes, da Consellería de Innovación e Industria, da Consellería do Medio Rural, da Consellería de Sanidade, da Consellería de Pesca e Asuntos Marítimos e da Consellería de Medio Ambiente e Desenvolvemento Sostible.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/01/2008

A Orde do 18 de outubro de 2007 (Diario Oficial de Galicia do 6 de novembro) establece as bases e convoca setenta e seis premios a proxectos de innovación educativa en valores democráticos no marco do Plan Valora, dirixidos a centros educativos de titularidade da Consellería de Educación e Ordenación Universitaria para desenvolver nos cursos académicos 2007-2008 e 2008-2009 co fin de fomentar os valores democráticos, participativos e de convivencia no ámbito escolar da nosa comunidade autónoma.
Cumprida a tramitación prevista na convocatoria e do conformidade co establecido no artigo 6, a Dirección Xeral de Innovación e Ordenación Educativa
RESOLVE:
Primeiro.-Conceder os premios establecidos no artigo 3 da convocatoria aos proxectos dos centros que se relacionan a continuación por cada un dos ámbitos:
Ver referencia pdf "00400D005P042.PDF"
Segundo.-Declarar desertos os seguintes premios: polo ámbito Valora-igualdade, cinco premios; polo ámbito de Valora-Consumo, un premio; polo ámbito de Valora-Medio rural, tres premios; polo ámbito de Valora-Medio mariño, catro premios; polo ámbito de Valora-Ambiente, cinco premios e polo ámbito de Valora-Saúde, un premio.
Disposición derradeira
Esta resolución entrará en vigor a partir do día seguinte ao da súa publicación.
Santiago de Compostela, 28 de decembro de 2007.
Mª José Pérez Mariño
Directora xeral de Ordenación e Innovación Educativa
ORDE do 26 de decembro de 2007 pola que se resolve a convocatoria de premios á innovación educativa sobre a educación nos valores democráticos 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/01/2008

A Consellería de Educación e Ordenación Universitaria, a Vicepresidencia de Igualdade e do Benestar, a Consellería de Presidencia, Administracións Públicas e Xustiza, a Consellería de Política Territorial, Obras Públicas e Transportes, a Consellería de Innovación e Industria, a Consellería de Sanidade e a Consellería de Medio Ambiente e Desenvolvemento Sostible, pola Orde conxunta do 8 de xuño de 2007, convocaron os premios á innovación educativa sobre a educación nos valores democráticos 2007.
Cumprida a tramitación prevista na convocatoria de referencia, e de conformidade co disposto no seu artigo 10º, esta consellería
RESOLVE:
Primeiro.-Conceder os premios en innovación educativa sobre a educación en valores democráticos para o profesorado de centros de ensinanza non universitarios sostidos con fondos públicos para o año 2007, ós traballos e cos importes que se relacionan no anexo a esta orde; e declarar desertos os premios por que se relacionan nel.
Segundo.-Esta orde entrará en vigor a partir do día seguinte ao da súa publicación.
Terceiro.-Contra esta orde se poderá interpor recurso de potestativo perante a Consellería de Educación e Ordenación Universitaria a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 20/1992, do 13 de xaneiro, de réxime xurídico das administracións públicas e do procedemento administrativo común, ou ben directamente o recurso contencioso administrativo no prazo de dous meses, perante a Sala do Contencioso-Administrativo do Tribunal Superior de Xustiza de Galicia, de conformidade coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 26 de decembro de 2007.
Laura Sánchez Piñón
Conselleira de Educación e Ordenación Universitaria
Ver referencia pdf "00300D005P018.PDF"
RESOLUCIÓN do 26 de decembro de 2007 pola que se fai público o esgotamento do crédito para as axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 07/01/2008

A Orde do 4 de xullo de 2007 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo, establece que o importe total das axudas que se concederán dentro deste exercicio orzamentario non superará a dotación orzamentaria consignada para o efecto, que é de 400.000 euros.
Unha vez resoltas as solicitudes presentadas ao abeiro desta orde ata o citado importe máximo, constátase que o día 26 de decembro de 2007 se esgotou o crédito dispoñible para a concesión destas subvencións.
Considerando o exposto anteriormente, procede facer público o esgotamento do crédito consignado na Orde do 4 de xullo de 2007 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Por todo o exposto, e no uso das facultades que teño atribuídas,
DISPOÑO:
Comunicar que o día 26 de decembro de 2007 se esgotou o crédito dispoñible para as subvencións convocadas pola Orde do 4 de xullo de 2007 pola que se convocan axudas á conciliación da vida familiar e laboral como medida de fomento da corresponsabilidade para os traballadores que se acollan á redución da súa xornada de traballo.
Santiago de Compostela, 26 de decembro de 2007.
Anxo Manuel Quintana González
Vicepresidente da Igualdade e do Benestar
RESOLUCIÓN do 11 de decembro de 2007 pola que se modifica a do 30 de outubro (Diario Oficial de Galicia do 7 de novembro), pola que se adxudican as axudas para proxectos de investigación básica do ano 2007, correspondentes ao Programa de promoción xeral de investigación do Plan Galego de Investigación, Desenvolvemento e Innovación Tecnolóxica (Incite), convocadas no anexo II da Orde do 20 de abril de 2007 (Diario Oficial de Galicia número 98, do 23 de maio).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 04/01/2008

Pola Orde do 20 de abril de 2007 (DOG do 23 de maio) establécense as bases para a concesión, en réxime de concorrencia competitiva, das subvencións correspondentes ao Programa xeral de investigación do Plan Galego de Investigación, Desenvolvemento e Innovación Tecnolóxica (Incite) e procédese á súa convocatoria para o ano 2007. Pola Resolución do 30 de outubro de 2007 (DOG do 7 de novembro) adxudicáronse as mencionadas axudas.
Téndose producido erros na distribución por anualidades dos importes das solicitudes financiadas, que non afectan o importe total financiado nin a anualidade correspondente a 2007, e vista a proposta de resolución formulada polo director xeral de Investigación, Desenvolvemento e Innovación, esta consellería
RESOLVE:
Primeiro.-Modificar a distribución do importe das anualidades correspondentes a 2008, 2009 e 2010 das axudas concedidas na Resolución do 30 de outubro de 2007, para a realización de proxectos de investigación básica, aos proxectos que se indican no anexo desta resolución.
Os proxectos incluídos no anexo están cofinanciados nun 75% con fondos Feder e nun 25% con FCI na anualidade correspondente ao ano 2007.
Segundo.-A Dirección Xeral de Investigación, Desenvolvemento e Innovación adoptará as medidas necesarias para a instrución dos correspondentes expedientes de gasto.
Terceiro.-A inobservancia por parte dos beneficiarios de calquera das bases establecidas na orde da convocatoria suporá a perda do dereito a percibir a subvención correspondente.
Cuarto.-Contra esta resolución, que esgota a vía administrativa, poderá interpoñerse, potestativamente, recurso de reposición perante o conselleiro de Innovación e Industria no prazo dun mes contado a partir do día seguinte ao da publicación desta resolución no Diario Oficial de Galicia ou, directamente, recurso contencioso-administrativo perante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde a mesma data.
Disposición derradeira
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 11 de decembro de 2007.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "00300D009P028.PDF"
RESOLUCIÓN do 12 de decembro de 2007, da Dirección Xeral de Ordenación e Innovación Educativa, pola que se autoriza o programa de garantía social de auxiliar de floraría no centro privado Nosa Señora do Chamorro de Narón (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/01/2008

En virtude da Orde do 5 de maio de 1997 (DOG do 29 de maio) pola que se regulan os programas de garantía social na Comunidade Autónoma de Galicia, esta dirección xeral, por proposta da Dirección Xeral de Formación Profesional e Ensinanzas Especiais,
RESOLVE:
Autorizar o programa de garantía social de auxiliar de floraría no centro privado de educación especial Nosa Señora do Chamorro de Narón, código do centro 15006596, para o curso escolar 2007/2008.
Santiago de Compostela, 12 de decembro de 2007.
María José Pérez Mariño
Directora xeral de Ordenación e Innovación Educativa
ORDE do 18 de decembro de 2007, complementaria á do 28 de agosto, pola que se resolve a cesión en propiedade de vehículos especialmente preparados para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 28/01/2008

Por Orde do 4 de abril de 2007 (DOG nº 74, do 17 de abril), a Consellería de Presidencia, Administracións Públicas e Xustiza anunciou normas para a cesión en propiedade aos concellos e mancomunidades de concellos galegos de vehículos especialmente preparados para misións de protección civil.
Con data 28 de agosto de 2007 resolveuse a concesión de cesión en propiedade dos mencionados vehículos a once concellos e a unha mancomunidade de concellos.
O o artigo 5.3º da Orde do 4 de abril de 2007 establece que na proposta de resolución elaborada pola Comisión de Avaliación debe constar o número de beneficiarios igual ao número de vehículos ofertados, engadíndose unha lista de reserva cara á posible renuncia dalgún beneficiario ou á adquisición de máis vehículos, que será elevada posteriormente ao órgano competente para resolver.
Así mesmo, a disposición adicional da Orde do 4 de abril de 2007 dispón no seu parágrafo primeiro que a achega compensatoria efectuada por cada concello ou mancomunidade beneficiaria, segundo o disposto no artigo 7.3º a), poderá xerar créditos no estado de gastos desta consellería, que poderá ser utilizada na adquisición e adxudicación de máis vehículos do mesmo tipo e características que os cedidos inicialmente.
Segundo a referida disposición adicional e considerando a proposta de resolución da comisión avaliadora, en aplicación do artigo 7 da Orde do 4 abril de 2007,
RESOLVO:
Primeiro.-Ampliar a Orde do 28 de agosto de 2007 pola que se resolveu a cesión en propiedade dos vehículos de protección civil e conceder, con cargo á aplicación 06.07.212A.624.0 dos orzamentos xerais da Comunidade Autónoma de Galicia para o ano 2007, a cesión en propiedade de dous vehículos especialmente preparados para misións de protección civil aos concellos de Cambre e Becerreá, na provincia da Coruña e de Lugo respectivamente.
Segundo.-Notificarlle o contido desta resolución aos concellos beneficiarios, especificando as condicións particulares que deberán cumprir, e que se formalizará mediante acta, en que constará o acordo da cesión e a aceptación do cesionario.
Terceiro.-Contra esta resolución, que esgota a vía administrativa, poderase interpoñer recurso de reposición ante este mesmo órgano, no prazo dun mes, ou recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do seguinte ao da publicación desta orde.
En todo caso, non se poderá interpoñer recurso contencioso-administrativo ata que sexa resolto expresamente ou se produza a desestimación presunta do recurso de reposición.
Santiago de Compostela, 18 de decembro de 2007.
José Luis Méndez Romeu
Conselleiro de Presidencia, Administracións Públicas e Xustiza
ORDE do 10 de decembro de 2007 pola que se lle autoriza a ampliación dunha unidade de educación especial ao centro privado San Rosendo de Ferrol (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 09/01/2008

Examinado o expediente presentado polo centro privado San Rosendo de Ferrol (A Coruña), no que solicita a ampliación dunha unidade de educación especial no devandito centro.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria da Coruña, quen o remite cos informes correspondentes.
Vistos o Real decreto 1537/2003, do 5 de decembro, (BOE do 10 de decembro), polo que se establecen os requisitos mínimos dos centros que impartan ensinanzas escolares de réxime xeral; o Real decreto 334/1985, do 6 de marzo, de ordenación da educación especial, (BOE do 16 de marzo); o Decreto 320/1996, do 26 de xullo, (DOG do 6 de agosto), de ordenación da educación de alumnos e alumnas con necesidades educativas especiais; o Decreto 133/1995, do 10 de maio, (DOG do 22 de maio), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995, (DOG do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Autorizar a ampliación dunha unidade de educación especial no centro privado San Rosendo de Ferrol, segundo os datos que se relacionan no anexo desta orde, facendo constar que, para a súa posta en funcionamento, a Delegación Provincial da Consellería de Educación e Ordenación Universitaria, logo do informe da Inspección Educativa, aprobará expresamente a relación de persoal que imparta docencia na unidade que se amplía.
Contra esta orde, que esgota a vía administrativa, os interesados poderán interpoñer recurso potestativo de reposición ante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses ante o Tribunal Superior de Xustiza de Galicia.
Santiago de Compostela, 10 de decembro de 2007.
Laura Sánchez Piñón
Conselleira de Educación e Ordenación Universitaria
ANEXO
Provincia: A Coruña.
Concello: Ferrol.
Localidade: Ferrol.
Enderezo: Pintor Máximo Ramos, 11.
Denominación: centro privado San Rosendo.
Titular: Colegio San Rosendo Cooperativa de Responsabilidad Limitada.
Código do centro: 15006547.
Composición resultante:
-Educación infantil: 3 unidades.
-Educación primaria: 6 unidades.
-Educación especial: 2 unidades (psíquicos).
DECRETO 254/2007, do 20 de decembro, polo que se aproba o escudo do Concello de Ortigueira (A Coruña).
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 09/01/2008

O Concello de Ortigueira (A Coruña) considerou conveniente organizar correctamente o seu escudo municipal para perpetualo con simboloxía adecuada e conforme as normas de heráldica. Para iso, e de acordo coas facultades que lle confiren as disposicións legais vixentes, elevou o informe histórico-heráldico, coa correspondente proposta de representación gráfica do escudo, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local; Lei 5/1997, do 22 de xullo, de Administración local de Galicia; no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e mais no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia, modificado polo Decreto 73/2006, do 20 de abril.
Na súa virtude, visto o informe emitido pola Comisión de Heráldica da Xunta de Galicia e por proposta do conselleiro de Presidencia, Administracións Públicas e Xustiza, e logo da deliberación do Consello da Xunta de Galicia na súa reunión do día vinte de decembro de dous mil sete,
DISPOÑO:
Artigo único.
Aprobar o escudo do Concello de Ortigueira, que figura como anexo, organizado do seguinte xeito:
En campo de ouro, tres rochas (aguillóns) sobre ondas de prata e azur, sumadas de tres matas de estruga de sinople de sete follas. Timbrado de coroa real pechada.
Santiago de Compostela, vinte de decembro de dous mil sete.
Emilio Pérez Touriño
Presidente
José Luis Méndez Romeo
Conselleiro de Presidencia, Administracións Públicas e Xustiza
Ver referencia pdf "00600D005P037.PDF"
ORDE do 11 de decembro de 2007 pola que se modifica a do 22 de febreiro pola que se nomea a comisión de valoración dos méritos no concurso público para a adxudicación de novas oficinas de farmacia.
CONSELLERÍA DE SANIDADE — II. AUTORIDADES E PERSOAL — 09/01/2008

Como consecuencia das circunstancias que concorren nun dos membros titulares integrantes da comisión de valoración de méritos do concurso público para a adxudicación de novas oficinas de farmacia, resulta necesario proceder a modificar a súa composición.
Polo tanto, en uso das facultades que me confiren os artigos 34.6º e 38 da Lei 1/1983, do 22 de febreiro, de normas reguladoras da Xunta e da súa Presidencia, modificada pola Lei 11/1988, do 20 de outubro,
DISPÓN:
Artigo único.-Substituír o seguinte membro titular da comisión de valoración prevista na base IV da resolución da Secretaría Xeral da Consellería de Sanidade, do 29 de decembro de 2006, pola que se convocou o concurso público para a adxudicación das novas oficinas de farmacia á vogal Pilar Farjas Abadía.
E nomear como membro titular en substitución da cesante a Rosa Courel Nogueira, xefa do Servizo de Ordenación Farmacéutica e Control dos Medicamentos da Subdirección Xeral de Farmacia e Produtos Sanitarios.
Santiago de Compostela, 11 de decembro de 2007.
María José Rubio Vidal
Conselleira de Sanidade
ORDE do 26 de decembro de 2007 pola que se amplía a dotación orzamentaria para a concesión das axudas do réxime de pagamento único e doutros réximes de axuda directa á agricultura e gandaría establecidos pola Orde do 30 de xaneiro de 2007.
CONSELLERÍA DO MEDIO RURAL — III. OUTRAS DISPOSICIÓNS — 03/01/2008

A orde da Consellería do Medio Rural do 30 de xaneiro de 2007 (Diario Oficial de Galicia nº 22, do 31 de xaneiro) regula o procedemento para a solicitude, tramitación e concesión, para o ano 2007 das axudas previstas dentro do réxime do pagamento único e doutros réximes de axuda directa á agricultura e gandaría, así como a indemnización compensatoria.
Na súa disposición adicional primeira, parágrafo 1, precísanse as aplicacións orzamentarias e o importe económico previsto para o financiamento das ditas axudas, e no seu parágrafo 3, sinálase que as dotacións iniciais se poderán incrementar, se for procedente, tramitando o expediente de xeración e ampliación de crédito oportuno.
Coa finalidade de poder amparar as solicitudes das axudas directas de indemnización compensatoria, solicitadas en Galicia financiadas polo Fondo Europeo de Desenvolvemento Agrario e xestionadas pola Dirección Xeral de Estruturas e Infraestruturas Agrarias, e pois que a dotación inicial resulta insuficiente, aprobáronse os correspondentes expedientes de xeración e ampliación de crédito, polo que cómpre, mediante esta orde, ampliar a dotación orzamentaria consignada inicialmente para a concesión das mencionadas axudas.
En consecuencia, de acordo co disposto no artigo 30.1º 3 do Estatuto de autonomía de Galicia e facendo uso das facultades que me confire a Lei 1/1983, do 22 de febreiro, reguladora da Xunta e da súa Presidencia, e no Decreto 562/2005, do 1 de decembro,
DISPOÑO:
Artigo único.
1. A dotación orzamentaria prevista para as axudas especificadas nos capítulo V do título III da Orde do 30 de xaneiro de 2007 (Diario Oficial de Galicia nº 22, do 31 de xaneiro), conforme a disposición adicional primeira, parágrafo 1, alínea b) da dita orde, amplíase no importe de 8.828.000,43 euros, con cargo á aplicación 11.02.712B.772.1 dos orzamentos da Comunidade Autónoma de Galicia para 2007.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
Disposición adicional
Única.-A amplicación de crédito prevista no artigo único desta orde non afecta o prazo de presentación de solicitudes establecido na devandita Orde do 30 de xaneiro de 2007.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 26 de decembro de 2007.
Alfredo Suárez Canal
Conselleiro do Medio Rural
ORDE do 21 de decembro de 2007 pola que se resolve a convocatoria de axudas para implantar accións que potencien o ensino en lingua galega no segundo ciclo de educación infantil en centros privados concertados da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/01/2008

A Consellería de Educación e Ordenación Universitaria, por Orde do 5 de outubro de 2007, Diario Oficial de Galicia do 11 de outubro, estableceu as bases reguladoras e convocou axudas, en réxime de concorrencia competitiva, para implantar accións que potencien o ensino en lingua galega no segundo ciclo de educación infantil para centros educativos privados sostidos con fondos públicos da Comunidade Autónoma de Galicia a desenvolver no curso académico 2007-2008.
Rematado o procedemento establecido na convocatoria, cómpre facer pública a relación de centros beneficiarios destas axudas, de acordo co artigo 9 da devandita orde.
En consecuencia, por proposta da Dirección Xeral de Ordenación e Innovación Educativa, esta consellería
DISPÓN:
Primeiro.-Conceder as axudas aos centros privados concertados que se indican a seguir:
Ver referencia pdf "00200D007P021.PDF"
Segundo.-Contra esta resolución, que pon fin á vía administrativa, as persoas interesadas poderán interpor recurso potestativo de reposición perante a consellería de Educación e Ordenación Universitaria no prazo dun mes, contando a partir do día seguinte ao da súa publicación no Diario Oficial de Galicia, segundo o disposto nos artigos 107.1º, 116º e 117º da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, segundo o disposto nos artigos 10º, 14º e 46.1º da Lei 29/1998, do 13 de xullo, reguladora da xurisdición contencioso-administrativa.
Disposición derradeira
Esta resolución entrará en vigor a partir do día seguinte ao da súa publicación.
Santiago de Compostela, 21 de decembro de 2007.
Laura Sánchez Piñón
Conselleira de Educación e Ordenación
Universitaria
ORDE do 19 de decembro de 2007 pola que se conceden axudas económicas para alumnos e profesores de centros docentes que participen en actividades desenvolvidas ao abeiro de proxectos aprobados no marco da iniciativa comunitaria Programa de Aprendizaxe Permanente 2007-2013, e que se realicen durante o ano 2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/01/2008

Por orde da Consellería de Educación e Ordenación Universitaria do 28 de setembro de 2007 (Diario Oficial de Galicia do 8 de outubro), convocáronse axudas económicas para alumnos e profesores de centros docentes que participen en actividades desenvolvidas ao abeiro de proxectos aprobados no marco da iniciativa comunitaria Programa de Aprendizaxe Permanente 2007-2013, e que se realicen durante o ano 2007.
Vista a proposta da comisión de selección prevista no artigo 6 da devandita orde,
RESOLVO:
Primeiro.-Conceder, con cargo ao concepto orzamentario 09.03.422N.480.1, da Dirección Xeral de Formación Profesional e Ensinanzas Especiais, as axudas que se relacionan no anexo.
Segundo.-De conformidade co artigo 8 as axudas serán aboadas da seguinte forma:
As axudas aboaranse unha vez rematada a actividade e logo da súa completa xustificación económica e entrega da memoria de actividades de acordo co establecido no artigo 15 do Decreto 287/2000, do 21 de novembro, achegando a documentación a que fai referencia o artigo 8, no prazo máximo quince días naturais contados a partir do remate das actividades. En todo caso, a xustificación e memoria deberá entregarse antes do 15 de decembro de 2007.
Santiago de Compostela, 19 de decembro de 2007.
Laura Sánchez Piñón
Conselleira de Educación e Ordenación
Universitaria
Ver referencia pdf "00200D005P018.PDF"
RESOLUCIÓN do 19 de decembro de 2007, da Dirección Xeral de Xustiza, pola que se anuncia a exposición pública das listaxes definitivas das solicitudes admitidas e excluídas dos programas correspondentes ás axudas do fondo de acción social do ano 2007 para o persoal ao servizo da Administración de xustiza destinado na Comunidade Autónoma de Galicia.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 03/01/2008

Rematados os traballos da repartición do fondo de acción social para o ano 2007, e de conformidade co establecido nos puntos 6 e 7 das condicións xerais do acordo da Comisión Paritaria de Acción Social respecto dos criterios de repartición deste fondo para o exercicio 2007 entre o persoal ao servizo da Administración de xustiza nesta comunidade autónoma, ao cal se lle deu publicidade por medio da Resolución do 21 de maio de 2007, da Dirección Xeral de Xustiza (DOG nº 102, do 29 de maio), unha vez transcorrido o prazo de alegacións previsto no punto segundo da Resolución do 9 de novembro de 2007 pola que se anunciaba a exposición pública das listaxes provisorias (DOG nº 224, do 20 de novembro), e á vista do resultado da reunión da mesa sectorial de acción social do día 18 de decembro de 2007, esta dirección xeral
DISPÓN:
Primeiro.-Aprobar e dar publicidade ás listaxes definitivas das solicitudes admitidas e excluídas dos programas correspondentes ás axudas do fondo de acción social do ano 2007 para o persoal ao servizo da Administración de xustiza destinado na Comunidade Autónoma de Galicia. As devanditas listas están expostas nos taboleiros de anuncios da Dirección Xeral de Xustiza, do Tribunal Superior de Xustiza de Galicia, nos xulgados decanos e nas páxinas web: www.xudicial.xunta.es e
http://cpapx.xunta.es/portal/xustiza/dxxpersoal.htm.
Segundo.-A repartición do fondo de acción social farase de conformidade co acordo da comisión paritaria de acción social para o ano 2007 e co acordado na mesa sectorial de acción social do día 18 de decembro de 2007.
Terceiro.-Contra esta resolución, que esgota a vía administrativa, poderá interpoñerse recurso de reposición ante a Dirección Xeral de Xustiza no prazo dun mes, ou ben poderá ser impugnada directamente ante o xulgado do contencioso-administrativo competente no prazo de dous meses, ambos os dous prazos contados a partir do día seguinte ao da publicación desta resolución, de acordo co previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, e nos artigos 14, 25 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de decembro de 2007.
Begoña Santos Fernández
Directora xeral de Xustiza
DECRETO 5/2008, do 24 de xaneiro, polo que se dispón que cese Xoán Ramón Doldán García como director do Instituto Enerxético de Galicia (Inega).
CONSELLERÍA DE INNOVACIÓN E INDUSTRIA — II. AUTORIDADES E PERSOAL — 25/01/2008

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Innovación e Industria, e logo de deliberación do Consello da Xunta de Galicia, na súa reunión do día vinte e catro de xaneiro de dous mil oito,
DISPOÑO:
Que cese, por petición propia, Xoán Ramón Doldán García, como director do Instituto Enerxético de Galicia (Inega), agradecéndolle os servizos prestados.
Santiago de Compostela, vinte e catro de xaneiro de dous mil oito.
Emilio Pérez Touriño
Presidente
Fernando Xabier Blanco Álvarez
Conselleiro de Innovación e Industria
CORRECCIÓN de erros.-Orde do 28 de decembro de 2007 pola que se regula o réxime de axudas a concellos da Comunidade Autónoma de Galicia para o financiamento dos investimentos derivados da creación, a posta en funcionamento e o desenvolvemento dos servizos municipais de protección civil, así como a cesión en propiedade de vehículos e material para misións de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/01/2008

Advertidos erros na citada orde, publicada no Diario Oficial de Galicia nº 1, do 2 de xaneiro de 2008, cómpre facer as seguintes correccións:
-Na páxina 13, artigo 3º, modalidade C, letra a), onde di: «Cumprir o disposto nos apartados a, b, e c da modalidade A», debe dicir: «Cumprir o disposto nos puntos b e c da modalidade A».
-Na páxina 15, artigo 10º, letra b), onde di: «...obrigas descritas nestaa orde,» debe dicir: «...obrigas descritas nesta orde.».
-Na páxina 15, artigo 11º, primeiro parágrafo, onde di: «...100% do investimento aprobada da intervención ou do órgano...», debe dicir: «...100% do investimento aprobado, da intervención ou do órgano...».
-Na páxina 16, artigo 11º, parágrafo terceiro, onde di: «O importe será igual ou superior ao investimento aprobado, minorándose a axuda concedida no caso contrario de xeito automático.», debe dicir: «O importe, xustificado deste xeito, será igual ou superior ao investimento aprobado, minorándose a axuda concedida no caso contrario de xeito automático.».
-Na páxina 16, artigo 11, parágrafo cuarto, onde di:«No caso de que non se presentase a documentación as facturas ou certificado do artigo 28.5º da Lei 9/2007, e o certificado sobre non concorrencia de axudas, segundo se indica nos parágrafos anteriores, ou estas non fosen válidas despois de solicitar a súa emenda, se é o caso, perderase o dereito a percibir as axudas.», debe dicir: «No caso de que non se presentase a documentación, segundo se indica nos parágrafos anteriores, ou estas non fosen válidas, perderase o dereito a percibir as axudas.».
-Na páxina 17, anexo I, dentro do recadro «Obxecto da solicitude», onde di:«Modalidade B: Subvención para creación do servizo municipal de protección civil», debe dicir:«Modalidade B: cesión en propiedade de vehículo especialmente preparado para misións de protección civil».
-Na páxina 20, anexo I, ao principio do recadro principal, onde di «...como secretario do Concello de...», debe dicir:«...como alcalde do Concello de...».
-Na páxina 22, anexo II, no recadro ao pé do impreso, onde di: «Para achegar por todos os concellos que solicitaran a modalidade A despois da aprobación para que poida ser realizado o pagamento da subvención correspondente. As letras B e C deben certificarse sempre, a letra A soamente cando non se achegan facturas», debe dicir: «Para achegar por todos os concellos que solicitasen a modalidade A despois da aprobación para que poida ser realizado o pagamento da subvención correspondente».
CORRECCIÓN de erros.-Orde do 28 de decembro de 2007 pola que se regula o réxime de subvencións ás agrupacións de voluntarios de protección civil.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/01/2008

Advertidos erros na citada orde, publicada no Diario Oficial de Galicia nº 1, do 2 de xaneiro de 2008, cómpre facer as seguintes correccións:
-Na páxina 6, artigo 4º.2, onde di: «...prazo de trinta días naturais a partir...», debe dicir: «...prazo dun mes a partir...».
-Na mesma páxina, artigo 4º.2, letra c), onde di: «...no ano 2006 ...», debe dicir: «...no ano 2007...».
-Na páxina 8, artigo 9º, letra b), onde di: «Comunicarlles por escrito ás delegacións provinciais da Consellería de Presidencia, Administracións Públicas e Xustiza a súa aceptación ou renuncia no prazo de 15 días desde a recepción da notificación de aprobación; de non o facer así, entenderase que renuncia á subvención.», debe dicir: «Comunicarlles por escrito, ás delegacións provinciais da Consellería de Presidencia, Administracións Públicas e Xustiza, a súa aceptación ou renuncia no prazo de dez días contados a partir do día seguinte ao da notificación da resolución. Transcorrido o prazo sen que se producise manifestación expresa, entenderase tacitamente aceptada.
Nota: esta corrección de erros non supón ampliación ou apertura de novo prazo.
CORRECCIÓN de erros.-Orde do 28 de decembro de 2007 pola que se anuncian axudas económicas destinadas ao fomento do asociacionismo municipal, a través de mancomunidades de municipios, áreas metropolitanas e consorcios.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/01/2008

Advertido un erro na citada orde, publicada no Diario Oficial de Galicia nº 1, do 2 de xaneiro de 2008, cómpre facer a seguinte corrección:
-Na páxina 29, artigo 7.1, onde di: «...prazo de quince días, contados...», debe dicir: «...prazo de dez días, contados...».
Nota: esta corrección non supón ampliación ou apertura de novo prazo.
CORRECCIÓN de erros.-Orde do 28 de decembro de 2007 pola que se anuncian medidas de apoio á policía local de Galicia, consistentes na cesión en propiedade de vehículos especialmente preparados para o exercicio das súas funcións.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 25/01/2008

Advertido un erro na citada orde, publicada no Diario Oficial de Galicia nº 1, do 2 de xaneiro de 2008, cómpre facer a seguinte corrección:
-Na páxina 25, artigo 8º.1, onde di: «O concello beneficiario disporá dun prazo de dez días, contados a partir da recepción da resolución, para comunicar a aceptación das condicións, entendéndose aceptada de xeito tácito no suposto de non comunicar a non aceptación contidas nela e facer o ingreso da cantidade correspondente na entidade financeira que designe a Consellería de Presidencia, Administracións Públicas e Xustiza.», debe dicir: «O concello beneficiario disporá dun prazo de dez días, contados a partir da recepción da resolución, para comunicar a aceptación das condicións, entendéndose aceptadas de xeito tácito no suposto de non comunicar a non aceptación».
Nota: esta corrección non supón ampliación ou apertura de novo prazo.
RESOLUCIÓN do 28 de febreiro de 2008 pola que se fai pública a concesión dunha bolsa de perfeccionamento de investigación especializada na análise de datos cuantitativos en materias relacionadas coas políticas públicas.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 31/03/2008

A resolución da Escola Galega de Administración Pública do 28 de novembro de 2007 (DOG nº 237, do 10 de decembro) aproba as bases reguladoras e procede á convocatoria dunha bolsa de perfeccionamento de investigación especializada na análise de datos cuantitativos en materias relacionadas coas políticas públicas.
En virtude do disposto na base novena desta resolución, e tendo en conta a proposta da comisión de avaliación e selección prevista na base sexta da referida convocatoria, a dirección deste organismo
RESOLVE:
Primeiro.-Ordenar a publicación no Diario Oficial de Galicia da identidade da persoa beneficiaria da bolsa e o importe da axuda concedida.
Estes datos achéganse como anexo.
Segundo.-No caso de producirse a renuncia a esta bolsa, de acordo co establecido na base décimo terceira, será adxudicada ao candidato que corresponda, sempre que o houbese e segundo a orde de puntuación, dos que figuran na listaxe de reserva publicada na páxina web oficial da EGAP.
Santiago de Compostela, 28 de febreiro de 2008.
P.D. (Resolución 17-12-2007, DOG nº 2, do 3-1-2008)
Javier Corrales Piquero
Secretario xeral da Escola Galega de Administración Pública
ANEXO
NIF: 76624022-M.
Adxudicataria: María Carmen Voces López.
Importe: 21.600 .
CORRECCIÓN de erros.-Orde do 6 de marzo de 2008 pola que se regula a revisión das tarifas de servizos públicos regulares permanentes de transporte de viaxeiros de uso xeral por estrada e de estacións de autobuses, de competencia da Xunta de Galicia.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 31/03/2008

Advertido erro no texto da citada orde, publicada no DOG nº 51, do 12 de marzo de 2008, cómpre realizar a oportuna corrección.
Na páxina 4.254, na columna da dereita, nas dúas últimas liñas, onde di: «... aplicando ao importe vixente, logo do ao seu redondeo por exceso ou defecto....», debe dicir: «... aplicando ao importe vixente, antes do seu redondeo por exceso ou defecto...».
CORRECCIÓN de erros.-Orde do 7 de febreiro de 2008 pola que se establece o sistema de transmisión de datos na fase de primeira venda da pesca fresca.
CONSELLERÍA DE PESCA E ASUNTOS MARÍTIMOS — I. DISPOSICIÓNS XERAIS — 24/03/2008

Ver referencia pdf "05600D001P008.PDF"
Advertidos erros na Orde do 7 de febreiro de 2008, publicada no DOG nº 40, do martes 26, pola que se establece o sistema de transmisión de datos na fase de primeira venda da pesca fresca, é necesario efectuar as seguintes correccións:
Na páxina 3.217, corríxense os cadros do anexo I, que se publican co seu contido íntegro, co obxecto de facilitar a consulta da información.
Ver referencia pdf "05600D001P008.PDF"
a) CESAMENTOS CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
RESOLUCIÓN do 7 de marzo de 2008, da Secretaría Xeral de Emigración, pola que se amplía o prazo de presentación de solicitudes do programa de axudas para a participación en actividades de campamentos e campos de traballo dirixidos a mozos e mozas de orixe galega ou descendentes de galegos e que residan no exterior, previsto na Resolución do 1 de febreiro de 2008.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 11/03/2008

Mediante Resolución do 1 de febreiro de 2008 (Diario Oficial de Galicia nº 29, do 11 de febreiro), a Secretaría Xeral de Emigración convoca e regula, para o exercicio 2008, o programa de axudas para a participación en actividades de campamentos e campos de traballo dirixidos a mozos e mozas de orixe galega ou descendentes de galegos e que residan no exterior.
A publicación desta resolución con case un mes de antelación á realizada no exercicio 2007 está a dificultar a presentación de solicitudes naqueles países de Latinoamérica para os que o mes de febreiro é de escasa actividade laboral e se encontran en períodos vacacionais.
En consecuencia, e á vista do número mínimo de solicitudes presentadas e rexistradas nas entidades colaboradoras, co fin de facilitarlles aos interesados a presentación das solicitudes e acompañar a documentación correspondente e de conformidade co establecido no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, o secretario xeral de Emigración, en virtude das competencias que ten atribuídas,
ACORDA:
Artigo único.-Ampliar, ata o 18 de marzo de 2008, o prazo de presentación de solicitudes para as axudas para a participación en actividades de campamentos e campos de traballo dirixidos a mozos e mozas de orixe galega ou descendentes de galegos e que residan no exterior reguladas na Resolución do 1 de febreiro de 2008.
Contra este acordo de ampliación do prazo non cabe recurso ningún, de acordo co disposto no artigo 49.3º da Lei 30/1992, do 26 de novembro, de réxime xurídico das administracións públicas e do procedemento administrativo común.
Disposición derradeira
Primeira.-Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 7 de marzo de 2008.
Manuel Luís Rodríguez González
Secretario xeral de Emigración
RESOLUCIÓN do 15 de febreiro de 2008 pola que se ordena a publicación do acordo do Consello da Xunta de Galicia do 7 de febreiro de 2008 polo que se declara festa de  Galicia de interese turístico na provincia de Ourense o folión tradicional do Entroido de Manzaneda, que se celebra en Manzaneda (Ourense).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 11/03/2008

O Consello da Xunta de Galicia, na súa reunión do día 7 de febreiro de 2008, adoptou, por proposta do conselleiro de Innovación e Industria, o seguinte acordo:
Declarar festa de Galicia de interese turístico na provincia de Ourense o folión tradicional do entroido de Manzaneda, que se celebra no entroido, no Concello de Manzaneda, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto ordénase a publicación do acordo no Diario Oficial de Galicia e a notificación ás persoas ou entidades organizadoras da festa e ao concello correspondente.
Santiago de Compostela, 15 de febreiro de 2008.
P.D. (Orde 23-10-2007)
Emilio Nogueira Moure
Secretario xeral da Consellería de Innovación
e Industria
RESOLUCIÓN do 4 de marzo de 2008 pola que se convocan unhas xornadas sobre a delincuencia sexual: aspectos policiais, criminolóxicos e xurídicos.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 11/03/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dunhas xornadas sobre a delincuencia sexual: aspectos policiais, criminolóxicos e xurídicos, que deberán desenvolverse conforme as seguintes bases:
Obxectivos.
-Abordar a problemática da delincuencia sexual baixo unha óptica multidisciplinar, que englobe os aspectos xurídico-normativos, criminolóxicos e policiais.
Destinatarios.
Membros das forzas e corpos de seguridade, estudantes de criminoloxía, ciencias policiais e dereito e outros colectivos ou persoas interesadas.
Inscrición.
A inscrición dos participantes será totalmente gratuíta.
Prazas.
O número de prazas que se ofertan nestas xornadas é de 80.
Solicitudes.
1. O persoal que desexe participar nestas xornadas deberá cubrir a solicitude que figura na páxina web
http://agasp.xunta.es
, ou enviar cuberta a máquina ou con letra moi clara a instancia que figura no anexo.
2. O prazo para a presentación de instancias rematará o día 25 de marzo, ás 14.00 horas.
3. As instancias deberán enviarse á sede da Academia Galega de Seguridade Pública: avenida da Cultura, s/n, 36680 A Estrada (fax: 886 20 61 22), ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas e horario.
As xornadas desenvolveranse durante os días 27 e 28 de marzo. O día 27 en xornada de mañá (das 9.30 ás 14.00 horas) e tarde (das 16.30 ás 19.30 horas); e o día 28 só en xornada de mañá (das 9.30 ás 14.00 horas).
Contido.
-O marco xurídico penal.
-Autor e vítima nos delitos sexuais.
-Aspectos procesuais (1): a investigación do delito.
-Aspectos procesuais (2): as intervencións do avogado e do fiscal.
-O papel da medicina legal e a policía científica.
-Recapitulación e conclusións.
Relación de admitidos.
A relación de admitidos farase publica o día 26 de marzo a partir das 14.00 horas, no taboleiro de anuncios da Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando ao teléfono 886 20 61 09/10/17/18/24.
Lugar.
As xornadas desenvolveranse na salón de graos da Facultade de Dereito en Santiago de Compostela.
Certificado de asistencia.
Ao remate das xornadas entregaráselle un certificado de asistencia a aquelas persoas que acrediten a súa participación continuada nestas.
Modificacións.
A Academia Galega de Seguridade Pública poderá modificar o desenvolvemento das xornadas para adaptalas ás necesidades da Administración e ás continxencias que poidan xurdir.
A Estrada, 4 de marzo de 2008.
P.S. (disp. 1ª Orde 31-1-2008)
(DOG nº 23, do 1-2-2008)
María Isabel Durántez Gil
Directora xeral de Interior
Ver referencia pdf "05000D009P055.PDF"
RESOLUCIÓN do 29 de febreiro de 2008, da Dirección Xeral de Calidade e Avaliación Ambiental, pola que se publican as subvencións EMAS concedidas e pagadas ao abeiro da Orde do 19 de febreiro de 2007 (Diario Oficial de Galicia número 42, do 28 de febreiro).
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 24/03/2008

De conformidade co establecido nos artigos 18 da Lei 38/2003, do 17 de novembro, xeral de subvencións, concordantes do seu regulamento, aprobado polo Real decreto 887/2006, do 21 de xullo, no artigo 15 da Lei 9/2007, do 13 de xullo, de subvencións de Galicia, e artigo 11.2º da Orde do 19 de febreiro de 2007, pola que se establecen as bases reguladoras e condicións do réxime de concesión de subvencións a empresas e organizacións para a súa adhesión e mantemento nun sistema comunitario de xestión e auditoría ambientais (EMAS), publícase un extracto das resolucións de concesión das axudas concedidas ao abeiro da devandita orde que foron obxecto de pagamento por esta dirección xeral e de conformidade cos requisitos exixidos na citada regulación.
Finalidade da axuda: todas estas axudas teñen como finalidade contribuír ao proceso de implantación e mantemento dun sistema de xestión ambiental en empresas e asociacións ou entidades sen ánimo de lucro e a súa posterior adhesión ao sistema EMAS.
Norma reguladora: Orde do 19 de febreiro de 2007 pola que se establecen as bases reguladoras e condicións do réxime de concesión de subvencións a empresas e organizacións para a súa adhesión e mantemento nun sistema comunitario de xestión e auditoría ambientais (EMAS) e se fai pública a convocatoria para o ano 2007 (DOG nº 42, do 28 de febreiro).
Crédito orzamentario: a) Empresas: 450.000  con cargo á aplicación orzamentaria 15.03.541D.770.0; b) Asociacións sen ánimo de lucro: 100.000  con cargo á aplicación orzamentaria 15.03.541D.781.1.
Empresas beneficiarias e importe da axuda pagada a cada unha delas expresada en euros, por orde alfabética:
Ver referencia pdf "05600D014P052.PDF"
Santiago de Compostela, 29 de febreiro de 2008.
Joaquín Lucas Buergo del Río
Director xeral de Calidade e Avaliación Ambiental